**Извод**

**Синтеза 6- и 1,6-супституисаних-4-метил-3-циано-2-пиридона методом континуалног протока**

Јулијана Тадић1, Марина Михајловић1, Мића Јовановић2 и Душан Мијин2\**1*

*1Иновациони центар Технолошко-металуршког факултета, Karnegijeva 4, 11120 Београд, Србија,*

 *2Технолошко-металуршки факултет, Универзитет у Београду, Карнегијева 4, 11020 Београд, Србија*

*Извод:*У овом раду приказана је синтеза шест 6- и 1,6-супституисаних-4-метил-3-циано-2-пиридона употребом микро-реактора за континуалну синтезу. Синтеза је извршена на собној температури и добијени резултати су упоређени са резултатима добијеним класичним поступком. У циљу оптимизације поступка синтезе континуалним протоком и повећања приноса производа, мењано је ретенционо време у микрореактору променом протока раствора реактаната. Такође, оптимизована је реакција добијања 4,6-диметил-3-циано-2-пиридона и 6-хидрокси-4-метил-3-циано-2-пиридона који су комерцијално важни за фармацеутску индустрију и производњу боја. Оба 2-пиридона су добијена у задовољавајућем приносу од око 60% за мање од 10 минута. Синтетисана једињења су окарактерисана тачком топљења, ФТ-ИЦ, 1H НМР и УВ-ВИС спектрима. Ефикасност развијеног поступка има добар потенцијал за индустријску примену.